《拜李谪仙墓》
宋代·吴龙翰

先生放旷士，浩气吞洪蒙。
蓬池与紫阁，轩盖绎相从。
经营紫河车，破费十载功。
金鼎驯乌兔，炎炎丹光红。
一击混沌破，落地寻无踪。
神仙有水解，戏剧惊愚蒙。
当年遗剑履，一锸秋云封。
我亦鑽玄学，此心良券同。
朅来荐泉菊，紫绮疑相逢。
俨如真面目，晓月印寒空。

作者简介：吴龙翰（1229—？）字式贤，号古梅，歙县人。生卒年均不详，约宋度宗成淳中前后在世。师方岳，咸淳中贡于乡，以荐授编校国史院实录。咸淳四年（1268）十月与鲍云龙、宋复一等三人，自带干粮，费时三天，涉足丹崖，登上了黄山莲花峰峰顶，并写下《黄山纪游》。吴龙翰所著《黄山纪游》，为现存最早游莲花峰的文字。德祐二年（1276）乡校请充教授，寻弃去。家有老梅，因以古梅为号。尝为之赋。龙翰著有《古梅吟叶》六卷，《四库总目》传于世。